proxectonos/corpus_dominio_legal_administrativo_tmp huggingface dataset:
DECRETO 310/1997, do 6 de novembro, polo que se acorda encarga-lo despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 07/11/1997

Con motivo da viaxe oficial do presidente en funcións da Xunta de Galicia a Toulouse (Francia), é necesario prove-la súa substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente en funcións da Xunta de Galicia, con motivo da súa viaxe a Toulouse (Francia), encárgaselle o despacho de asuntos da Presidencia, desde o día nove de novembro ata o seu regreso, ó conselleiro da Presidencia e Administración Pública.
Santiago de Compostela, seis de novembro de mil novecentos noventa e sete.
Manuel Fraga Iribarne
Presidente en funcións
8033
ORDE do 18 xullo de 1997 pola que se autoriza a impartición de ensinanzas básicas iniciais (nivel I e II) en centros docentes de educación das persoas adultas na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/07/1997

A Lei orgánica 1/1990, do 3 de outubro, de ordenación xeral do sistema educativo establece no título III, artigo 52, que as persoas adultas que desexen adquiri-los coñecementos equivalentes á educación básica contarán cunha oferta adaptada ás súas condicións e necesidades.
A Lei 9/1992, do 24 de xullo, de educación e promoción de adultos da Comunidade Autónoma de Galicia, establece no título I, artigo 2º, os campos fundamentais de actuación da educación e promoción de adultos definindo a formación básica como aprendizaxe complementaria dunha instrucción deficiente en atención ás esixencias da sociedade actual.
Para o logro dos obxectivos establecidos nas referidas leis, a Consellería de Educación e Ordenación Universitaria dictou a Orde do 26 de maio de 1997 (DOG do 15 de xullo) pola que se regula o ensino básico para as persoas adultas. O dito ensino organízase en tres niveis, correspondéndolles o nivel I e o nivel II ás ensinanzas básicas iniciais e o nivel III ás ensinanzas conducentes á obtención do título de graduado en educación secundaria.
Así mesmo, en aplicación do Real decreto 1487/1994, do 1 de xullo (BOE do 28), polo que se modifica e completa o Real decreto 986/1991, do 14 de xuño, polo que se aproba o calendario de aplicación da nova ordenación do sistema educativo, durante o curso 1997-1998 deixarán de impartirse as ensinanzas correspondentes ó curso oitavo da educación xeral básica.
Ó abeiro dos citados preceptos, a presente orde pretende posibilita-la implantación da ensinanzas básicas iniciais de nivel I e nivel II nos centros e aulas de educación das persoas adultas.
En consecuencia e en uso das competencias que esta consellería ten en materia de planificación, regulación e administración do ensino regrado,
DISPOÑO:
Primeiro.-Os centros docentes públicos e privados de educación das persoas adultas e as aulas de educación das persoas adultas en centros docentes públicos e privados ordinarios autorizados para imparti-las ensinanzas de educación de adultos equivalentes ó nivel de educación xeral básica quedan autorizados para imparti-las ensinanzas iniciais de nivel I e nivel II do ensino básico para as persoas adultas regulados na Orde do 26 de maio de 1997.
Segundo.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de xullo de 1997.
Celso Currás Fernández
Conselleiro de Educación e Ordenación
Universitaria
5992
CORRECCIÓN de erros.-Orde do 8 de outubro de 1997 pola que se desenvolven determinados artigos do Decreto 90/1997, do 10 de abril, polo que se establece a organización recadatoria da Xunta de Galicia e o Estatuto dos recadadores de zona.
CONSELLERÍA DE ECONOMÍA E FACENDA — I. DISPOSICIÓNS XERAIS — 04/11/1997

Advertidos erros na devandita orde, publicada no DOG número 205, do 23 de outubro de 1997, cómpre face-las oportunas correccións:
-Na páxina 10.305, no artigo 2º, punto 1, penúltimo parágrafo, onde di: «polo importe sobre o el valor engadido e polo imposto sobre o rendemento das persoas físicas», debe dicir: «polo imposto sobre o valor engadido e polo imposto sobre a renda das persoas físicas».
-No anexo I, despois de: Tipo de rexistro 3, 18. Importe Cargado 11N, e antes de: Ficheiro de datas (SREXPORTA*zzz-DATAS)., na páxina 10.307, debe engadirse:
Tipo de rexistro 4
1. Nome do ficheiro (RECAD)5A
2. Mes e díaMMDD
3. Tipo de rexistro1A
4. Obxecto da débeda40A
5. Filler74A
8311
ORDE do 4 de novembro de 1997 pola que se modifica a do 22 de outubro de 1997 na que se convocan bolsas para estudio e investigación sobre materias turísticas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/11/1997

Advertido erro na base terceira da Orde do 22 de outubro de 1997 pola que se convocan bolsas para estudio e investigación sobre materias turísticas (DOG nº 210, do 30-10-1997),
DISPOÑO:
Artigo 1º.-Modíficase a base terceira da orde pola que se convocan bolsas para o estudio e investigación sobre materias turísticas, que quedará redactada da seguinte forma:
«Terceira.-Determinacións orzamentarias.
A Secretaría Xeral para o Turismo da Xunta de Galicia concederá estas bolsas con cargo á aplicación 04.05.651A.480.0 dos seus créditos orzamentarios. As ditas concesións estarán limitadas polos créditos dispoñibles para este fin, créditos que ascenden a 11.245.000 ptas.».
Artigo 2º.-Mantéñense na súa totalidade a vixencia dos prazos sinalados na Orde do 22 de outubro de
1997 pola que se convocan bolsas para estudio e investigación sobre materias turísticas (DOG nº 210, do 30 de outubro).
Santiago de Compostela, 4 de novembro de 1997.
Dositeo Rodríguez Rodríguez
Conselleiro da Presidencia e Administración Pública
8438
CORRECCIÓN de erros.-Decreto 199/1997, do 10 de xullo, polo que se regula a actividade arqueolóxica na Comunidade Autónoma de Galicia.
CONSELLERÍA DE CULTURA E COMUNICACIÓN SOCIAL — I. DISPOSICIÓNS XERAIS — 04/11/1997

Advertidos erros no texto do devandito decreto publicado no DOG número 150, do mércores, 6 de agosto de 1997, cómpre face-las oportunas correccións:
-Na páxina 7.612, artigo 1º, no subapartado 1.b), onde di: «... encamiñadas a comproba-la existencia dun depósito arqueolóxico, delimitado ou recoñece-las súa estratigafía. Calquera toma de mostras en depósitos arqueolóxicos...», debe dicir: «... encamiñadas a comproba-la existencia dun xacemento arqueolóxico, delimitalo ou recoñece-la súa estratigrafía. Calquera toma de mostras en xacementos arqueolóxicos...».
-Na páxina 7.613, artigo 1º, no subapartado 1.e), onde di: «... como as intervencións en depósitos arqueolóxicos...», debe dicir: «... como as intervencións en xacementos arqueolóxicos...».
-No mesmo subapartado, onde di: «... limpeza de depósitos arqueolóxicos», debe dicir: «... limpeza de xacementos arqueolóxicos».
-Na páxina 7.613, artigo 2º, apartado a), onde di: «... un depósito catalogado ou inventariado...», debe dicir: «... un xacemento catalogado ou inventariado...».
-Na páxina 7.613, artigo 2º, apartado d), onde di: «... unha institución científica da apoio...», debe dicir: «... unha institución científica dá apoio...».
-Na páxina 7.613, artigo 4º,, onde di: «... cando exista risco de destrucción inmediata dun depósito e se esgotasen todas as posibilidades...», debe dicir: «... cando exista risco de destrucción inmediata dun xacemento e se esgotasen tódalas posibilidades...».
-Na páxina 7.614, artigo 6º,, subapartado 1.b), onde di: «... xunto cun plano do depósito...», debe dicir: «... xunto cun plano do xacemento...».
-Na páxina 7.615, artigo 10º,, no apartado 3, onde di: «... actualiza-los datos dos depósitos arqueolóxicos...», debe dicir: «... actualiza-los datos dos xacementos arqueolóxicos...».
-Na páxina 7.615, artigo 12º, no apartado 1, onde di: «... en relación o contexto deposicional...», debe dicir: «... en relación co contexto deposicional...».
8314
RESOLUCIÓN do 31 de outubro de 1997, da Secretaría Xeral da Consellería da Presidencia e Administración Pública, pola que se emprazan as partes interesadas no recurso contencioso-administrativo 01/0001843/1997, interposto polo Colexio Oficial de Xestores Administrativos de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/11/1997

Para dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo nº 01/0001843/1997 interposto polo Colexio Oficial de Xestores Administrativos de Galicia, contra o Decreto 216/1997 do 30 de xullo, polo que se crea o Servicio de Resposta Inmediata (SERI) da Xunta de Galicia e se regula o seu funcionamento, esta consellería resolveu ordena-la remisión do expediente administrativo solicitado polo referido tribunal.
O que se notifica para xeral coñecemento de tódalas persoas interesadas no procedemento co fin de
poderen comparecer perante o devandito tribunal e constituírse en parte nos citados autos no prazo de nove días, de conformidade co establecido no artigo 64 da Lei da xurisdicción contencioso-administrativa, segundo a redacción dada pola Lei 10/1992, do 30 de abril, de medidas urxentes de reforma procesual.
Santiago de Compostela, 31 de outubro de 1997.
Pablo Figueroa Dorrego
Secretario xeral da Consellería de Presidencia
e Administración Pública
6797
RESOLUCIÓN do 9 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1474/97, interposto por Ana María Vaamonde Fandiño.
SERVICIO GALEGO DE SAÚDE — III. OUTRAS DISPOSICIÓNS — 06/11/1997

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1474/97 interposto por Ana María Vaamonde Fandiño contra a Resolución do 19 de maio de 1997 (DOG nº 103, do 30 de maio), pola que se publica a relación de aspirantes que superaron o proceso selectivo convocado por Resolución do 19 de xuño de 1995 (DOG nº 122, do 27 de xuño) para a categoría estatutaria de fisioterapeuta. O que se notifica para xeral coñecemento de tódalas persoas interesadas no procedemento ás que se lles empraza para que poidan comparecer e constituírse en parte nos autos na sección primeira da referida sala no prazo de nove días.
Santiago de Compostela, 9 de outubro de 1997.
Valeriano Martínez García
Director xeral de Recursos Humanos do Sergas
8344
RESOLUCIÓN do 9 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1564/97, interposto por Luisa María Pereda Salgado.
SERVICIO GALEGO DE SAÚDE — III. OUTRAS DISPOSICIÓNS — 06/11/1997

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1564/97 interposto por Luisa María Pereda Salgado contra a Resolución do 13 de maio de 1997 (DOG nº 97, do 22 de maio), pola que se publica a relación de aspirantes que superaron o proceso selectivo convocado por Resolución do 18 de maio de 1995 (DOG nº 99, do 25 de maio) para a categoría estatutaria de auxiliar de enfermería. O que se notifica para xeral coñecemento de tódalas persoas interesadas no procedemento ás que se lles empraza para que poidan comparecer e constituírse en parte nos autos na sección primeira da referida sala no prazo de nove días.
Santiago de Compostela, 9 de outubro de 1997.
Valeriano Martínez García
Director xeral de Recursos Humanos do Sergas
8010
RESOLUCIÓN do 16 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1756/1997, interposto por José Luis Oubiña Tourís.
SERVICIO GALEGO DE SAÚDE — III. OUTRAS DISPOSICIÓNS — 07/11/1997

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1756/1997 interposto por José Luis Oubiña Tourís contra a Resolución do 24 de xullo de 1997 (DOG nº 146, do 31 de xullo), pola que se convoca concurso de traslados para a provisión de prazas pertencentes a determinadas categorías de persoal estatutario de atención primaria do Servicio Galego de Saúde. O que se notifica para xeral coñecemento de tódalas persoas interesadas no procedemento ás que se lles empraza para que poidan comparecer e constituírse en partes nos autos na sección primeira da referida sala no prazo de nove días.
Santiago de Compostela, 16 de outubro de 1997.
Valeriano Martínez García
Director xeral de Recursos Humanos
8223
RESOLUCIÓN do 16 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1828/1997, interposto por Mercedes Ignacia Ferreira González e outros.
SERVICIO GALEGO DE SAÚDE — III. OUTRAS DISPOSICIÓNS — 07/11/1997

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1828/1997 interposto por Mercedes Ignacia Ferreira González e outros contra o Decreto 186/1997, do 3 de xullo (DOG nº 136, do 16 de xullo), polo que se regulan os procesos de provisión de prazas e selección de persoal estatutario no ámbito da atención primaria do Servicio Galego de Saúde, e contra a Resolución do 24 de xullo de 1997 (DOG nº 146, do 31 de xullo), pola que se convoca concurso
de traslados para a provisión de prazas pertencentes a determinadas categorías de persoal estatutario de dito nivel asistencial. O que se notifica para xeral coñecemento de tódalas persoas interesadas no procedemento e emprázanse para que poidan comparecer en forma en autos na sección primeira da referida sala no prazo de nove días.
Santiago de Compostela, 16 de outubro de 1997.
Valeriano Martínez García
Director xeral de Recursos Humanos
8222
RESOLUCIÓN do 9 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1561/97, interposto por María Cristina Silva González.
SERVICIO GALEGO DE SAÚDE — III. OUTRAS DISPOSICIÓNS — 07/11/1997

Na Sala do Contencioso-Administrativo do Tribunal Superior de Xustiza de Galicia tramítase o recur
so nº 1/1561/97 interposto por María Cristina Silva González contra a Resolución do 13 de maio de 1997 (DOG nº 97, do 22 de maio), pola que se publica a relación de aspirantes que superaron o proceso selectivo convocado por Resolución do 18 de maio de 1995 (DOG nº 99, do 25 de maio) para a categoría estatutaria de auxiliar de enfermería. O que se notifica para xeral coñecemento de tódalas persoas interesadas no procedemento ás que se lles empraza para que poidan comparecer e constituírse en parte nos autos na sección primeira da referida sala no prazo de nove días.
Santiago de Compostela, 9 de outubro de 1997.
Valeriano Martínez García
Director xeral de Recursos Humanos do Sergas
8012
RESOLUCIÓN do 9 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1693/97, interposto pola Confederación Intersindical Galega.
SERVICIO GALEGO DE SAÚDE — III. OUTRAS DISPOSICIÓNS — 07/11/1997

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1693/97 interposto pola Confederación Intersindical Galega contra a Resolución do 11 de xuño de 1997 (DOG nº 116, do 18 de xuño), pola que se aproba a relación de prazas que se ofrecen e se citan, para o acto de elección de destino, os aspirantes que superaron o concurso-oposición para o ingreso en determinadas categorías de persoal estatutario deste organismo. O que se notifica para xeral coñecemento de tódalas persoas interesadas no procedemento ás que se lles empraza para que poidan comparecer e constituírse en parte nos autos na sección primeira da referida sala no prazo de nove días.
Santiago de Compostela, 9 de outubro de 1997.
Valeriano Martínez García
Director xeral de Recursos Humanos do Sergas
8221
RESOLUCIÓN do 16 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1759/1997, interposto por Ana María Nieva Albaina.
SERVICIO GALEGO DE SAÚDE — III. OUTRAS DISPOSICIÓNS — 07/11/1997

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1759/1997 interposto por Ana María Nieva Albaina contra a Resolución do 24 de xullo de 1997 (DOG nº 146, do 31 de xullo), pola que se convoca concurso de traslados para a provisión de prazas pertencentes a determinadas categorías de persoal estatutario de atención primaria do Servicio Galego de Saúde. O que se notifica para xeral coñecemento de tódalas persoas interesadas no procedemento ás que se lles empraza para que poidan comparecer e constituirse en parte nos autos na sección primeira da referida sala no prazo de nove días.
Santiago de Compostela, 16 de outubro de 1997.
Valeriano Martínez García
Director xeral de Recursos Humanos
8529
ORDE do 2 de outubro de 1997 pola que se autoriza o cambio de denominación da Escola de Educación Infantil Campolongo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1997

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 2 de outubro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Pontevedra.
Localidade: Pontevedra.
Código do centro: 36019001.
Denominación: Escola de Educación Infantil Campolongo.
Nova denominación: Escola de Educación Infantil Concepción Crespo Rivas.
8029
ORDE do 30 de setembro de 1997 pola que se autoriza o cesamento de actividades, no nivel de educación infantil, no centro privado Galicia, de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1997

Examinado o expediente incoado pola titularidade do centro privado Galicia, de Ourense, en solicitude de cesamento de actividades, no nivel de educación infantil, no dito centro,
Resultando que o antedito centro privado obtivo, por Orde do 2 de abril de 1974, a autorización definitiva para unha unidade de educación infantil,
Resultando que o expediente foi tramitado regulamentariamente pola Delegación Provincial de Educación e Ordenación Universitaria de Ourense,
Resultando que a devandita delegación provincial elevou proposta favorable sobre a referida petición, acompañando o preceptivo informe, así mesmo favorable, da Inspección de Educación,
Visto o Decreto 133/1995, do 10 de maio, que regula as autorizacións de cesamento de actividades
(DOG do 22), e a Orde do 20 de setembro de 1995 (DOG 15 de decembro), polo que se desenvolve o antedito decreto,
Esta consellería,
DISPÓN:
Autorizar, de acordo cos informes emitidos, o cesamento de actividades, no nivel de educación infantil, do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro, no nivel de educación infantil.
Santiago de Compostela, 30 de setembro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Código do centro: 32008422.
Concello: Ourense.
Localidade: Ourense.
Enderezo: rúa Prado Lameiro, 18.
Denominación: Galicia.
Titular: Colegio Galicia S.L.
Autorización do cesamento de actividades do centro no nivel de educación infantil.
8032
RESOLUCIÓN do 10 de setembro de 1997, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial da empresa Transportes Auto Galicia, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/11/1997

Visto o expediente de revisión salarial do convenio colectivo da empresa Transportes Auto Galicia, S.L., que tivo entrada nesta delegación provincial da Consellería de Xustiza, Interior e Relacións Laborais
o día 4-9-1997, subscrito en representación da parte económica por unha representación da empresa, e, da parte social, polos delegados de persoal, en data 30-6-1997. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da lei do Estatuto dos traballadores, Real decreto 1040/1981, do 22 de maio, sobre rexistro e depósito de revisión salarial de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta Delegación Provincial da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro de rexistro de revisión salarial de traballo que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 10 de setembro de 1997.
Antonio Coello Bufill
Delegado provincial de Pontevedra
Táboa de salarios
(Vixencia 1-4-1997 a 31-3-1998).
-Persoal administrativo.
Oficial de 1ª: 89.986 ptas./mes.
Oficial de 2ª: 82.483 ptas./mes.
Auxiliar administrativo: 76.756 ptas./mes.
Aprendices: salario mínimo según idade.
Cobrador de facturas: 77.127 ptas. /mes.
-Persoal de transportes.
Encargado de almacén: 101.243 ptas./mes.
Conductor-mecánico: 3.175 ptas./día.
Conductor: 3.064 ptas./día.
Conductor de motocicletas e furgonetas: 2.963 ptas./día.
Mozo especializado: 2.870 ptas./día.
Mozo de carga, descarga e reparto: 2.776 ptas./día.
-Persoal de departamento comercial.
Visitador: 91.557 ptas./mes.
Vigo, 30 de xuño de 1997.
8011
ORDE do 7 de outubro de 1997 pola que se autoriza o cambio de titularidade do centro privado concertado Nebrija da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1997

Examinado o expediente incoado pola titularidade do centro privado concertado Nebrija da Coruña, polo que se solicita o cambio de titularidade do devandito centro.
Resultando que mediante escritura pública notarial outorgada ante o notario do Ilustre Colexio da Coruña, Fernando Alba Puente, María Elena Fernández Vázquez cede a súa titularidade, para tódolos efectos, a María de la Concepción Fernández Vázquez.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a este os documentos esixidos e que sobre a petición foi emitido informe pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 2377/1985, do 18 de decembro, (BOE do 27); Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o antedito decreto.
Considerando que se cumpriron neste expediente tódolos requisitos esixidos pola normativa vixente nesta materia. Esta consellería,
DISPÓN:
Autoriza-lo cambio de titularidade do centro privado Nebrija da Coruña a favor de María de la Concepción Fernández Vázquez, con tódolos dereitos e obrigas contraídos pola cesionista María Elena Fernández Vázquez, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 7 de outubro de 1997.
Celso Currás Fernández
Conselleiro de Educación e Ordenación
Universitaria
7134
ORDE do 30 de setembro de 1997 pola que se autoriza o cesamento de actividades no centro privado Sagrado Corazón de Jesús, de Redondela (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1997

Examinado o expediente incoado pola titularidade do centro privado Sagrado Corazón de Jesús, de Redondela (Pontevedra), en solicitude de cesamento de actividades no dito centro,
Resultando que o antedito centro privado obtivo, por Orde do 22 de maio de 1974, a autorización definitiva para unha unidade de educación preescolar.
Resultando que o expediente foi tramitado regulamentariamente pola Delegación Provincial de Educación e Ordenación Universitaria de Pontevedra,
Resultando que a devandita delegación provincial elevou proposta favorable sobre a referida petición, acompañando o preceptivo informe, así mesmo favorable, da Inspección de Educación,
Visto o Decreto 133/1995, do 10 de maio, que regula as autorizacións de cesamento de actividades (DOG do 22), e a Orde do 20 de setembro de 1995 (DOG 15-12-1995), polo que se desenvolve o antedito decreto. Esta consellería,
DISPÓN:
Autorizar, de acordo cos informes emitidos, o cesamento de actividades do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 30 de setembro de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Código do centro: 36007722.
Concello: Redondela.
Localidade: Redondela.
Enderezo: Crucero, 18.
Denominación: Sagrado Corazón de Jesús.
Titular: María del Carmen Orge Martínez
Autorización do cesamento de actividades do centro.
8035
RESOLUCIÓN do 11 de setembro de 1997 pola que se inscribe a Asociación Internacional de Amigos del Camino de Santiago Alfonso II El Casto no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/11/1997

Examinada a solicitude de inscrición no Rexistro de Entidades de Promoción do Camiño de Santiago,
presentada pola Asociación Internacional de Amigos del Camino de Santiago Alfonso II El Casto, con data do 11 de setembro de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Internacional de Amigos del Camino de Santiago Alfonso II El Casto quede inscrita no Rexistro de Entidades de Promoción do Camiño de Santiago co número 076.
Santiago de Compostela, 11 de setembro de 1997.
Jesús Pérez Varela
Conselleiro de Cultura e Comunicación Social
8280
ORDE do 25 de xuño de 1997 pola que se outorgan nomeamentos a rexistradores da propiedade para os rexistros vacantes que se citan.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/07/1997

Visto o expediente instruído para a provisión de rexistros da propiedade vacantes, en virtude de concurso ordinario convocado por resolución da Dirección Xeral dos Rexistros e do Notariado do 21 de abril de 1997 (BOE do 6 de maio), e de conformidade cos artigos 284 da Ley hipotecaria, 513 do Regulamento para a súa execución e 17 da Lei de réxime xurídico da Administración do Estado.
Visto tamén o que dispón o artigo 26.1º do Estatuto de autonomía de Galicia, aprobado pola Lei orgánica 1/1981 e os decretos da Xunta de Galicia 13/1994, do 20 de xaneiro, 200/1994, de 23 de xuño, 292/1996, do 26 de xullo, 435/1996, de 20 de decembro, e demais disposicións legais autonómicas pertinentes, esta consellería, para prove-los rexistros da propiedade vacantes radicados no territorio desta Comunidade Autónoma, outorga nomeamento:
-Hermes Rego Valcarece, rexistrador de Ordes, para o rexistro de Pontedeume (A Coruña).
Santiago de Compostela, 25 de xuño de 1997.
Jesús C. Palmou Lorenzo
Conselleiro de Xustiza, Interior e Relacións
Laborais
Director Xeral de Xustiza e Administración Local
4783
DECRETO 177/1997, do 3 de xullo, polo que se lle concede a Medalla de Ouro de Galicia a Julio María Sanguinetti, presidente da República Oriental do Uruguai.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/07/1997

En atención ós méritos que concorren a Julio María Sanguinetti, presidente da República Oriental do Uruguai, é vontade do Goberno galego outorgarlle a súa máis distinción.
Polo tanto, e logo de deliberación do Consello da Xunta de Galicia na súa reunión do día tres de xullo de mil novecentos noventa e sete,
DISPOÑO:
Concédeselle a Medalla de Ouro de Galicia a Julio María Sanguinetti, presidente da República Oriental do Uruguai.
Santiago de Compostela, tres de xullo de mil novecentos noventa e sete.
Dositeo Rodríguez Rodríguez
Presidente en funcións
Dositeo Rodríguez Rodríguez
Conselleiro da Presidencia e Administración Pública
5406
RESOLUCIÓN do 24 de outubro de 1997, da Secretaría Xeral da Consellería de Cultura e Comunicación Social, pola que se emprazan as partes interesadas no recurso contencioso-administrativo 02/0006334/1997, interposto por Emilio Pérez Fernández.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/11/1997

O 8 de outubro de 1997, a Consellería de Cultura e Comunicación Social recibe da sección segunda da Sala do Contencioso-Administrativo do Tribunal Superior de Xustiza de Galicia a providencia polo que se admite o recurso contencioso-administrativo nº 02/0006334/1997, interposto por Emilio Pérez Fernández, contra resolución da Consellería de Cultura e Comunicación social do 2-7-1997, desestimatoria do recurso ordinario interposto contra outra do director xeral de Patrimonio Cultural o 29-8-1997 sobre información urbanística para edificar un soar en Ribadeo.
En consecuencia, esta secretaría xeral acordou de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do citado expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos (mediante procurador con asistencia de letrado ou valéndose tan só de avogado con poder para o efecto) na Sección Segunda da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 24 de outubro de 1997.
José Mª Sánchez González
Secretario xeral da Consellería de Cultura
e Comunicación Social
8315
RESOLUCIÓN do 29 de maio de 1997 pola que se inscribe a Asociación Astur-Galaica de Santiago Apóstol no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/11/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Astur-Galaica de Santiago Apóstol, de con data do 29 de maio de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Astur-Galaica de Santiago Apóstol quede inscrita no Rexistro de Entidades de Promoción do Camiño de Santiago co número 075.
Santiago de Compostela, 29 de maio de 1997.
Jesús Pérez Varela
Conselleiro de Cultura e Comunicación Social
8278
CORRECCIÓN de erros.-Decreto 116/1997, do 14 de maio, polo que se regula o réxime electoral das cámaras oficiais de comercio, industria e navegación da Comunidade Autónoma de Galicia.
CONSELLERÍA DE INDUSTRIA E COMERCIO — I. DISPOSICIÓNS XERAIS — 02/07/1997

Advertidos erros no texto do Decreto 116/1997, do 14 de maio, polo que se regula o réxime electoral das cámaras oficiais de Comercio, Industria e Navegación da Comunidade Autónoma de Galicia publicado no Diario Oficial de Galicia nº 95, con data do 20 de maio de 1997, procédese a efectua-las oportunas rectificacións:
Na páxina 4.671, parágrafo cuarto, onde di: «...Comercio e oído....», debe dicir: «...Comercio, oído....».
Na páxina 4.672, artigo 3º, alínea 2 parágrafo primeiro, onde di: «... e pasivo en cada un deles», debe dicir: «... e pasivo en cada un deles, dentro da categoría na que, se é o caso, estean inscritas».
Na páxina 4.672, artigo 4º alínea 1 g), onde di: «...subministracións, no...», debe dicir: «...subministracións, convocadas por aquela, no...».
Na páxina 4.673, artigo 12º alínea 1 parágrafo terceiro, onde di: «... ou a certificación...», debe dicir: «...ou certificación...».
Na páxina 4.673, artigo 13º alínea 2 parágrafo primeiro, onde di: «... por un grupo resulte... », debe dicir: «... por unha categoría, ou por un grupo no que non existan categorías, resulte... ».
Na páxina 4.673, artigo 13º alínea 2 parágrafo primeiro, onde di: « ... que de efectuarse.», debe dicir: «... que efectuarse».
Na páxina 4.673, artigo 13º, alínea 2 parágrafo segundo, onde di: «... hai elixir, ...» debe dicir: «... hai que elixir, ....».
Na páxina 4.673, artigo 13º, alínea 2 parágrafo segundo, onde di: «... entre as empresas do grupo correspondente, os ...», debe dicir: «... entre os electores do grupo ou categoría correspondente, os ...».
Na páxina 4.674, artigo 19º, alínea 2 d) onde di: «... proclamados no grupo correspondente.», debe dicir: «... proclamados na categoría, ou, se é o caso, grupo correspondente.».
5121
RESOLUCIÓN do 20 de xuño de 1997, da Secretaría Xeral da Consellería de Educación e Ordenación Universitaria, pola que se empraza as partes interesadas no recurso contencioso-administrativo 1/1135/1997, interposto ó abeiro da Lei 62/1978, de protección xurisdiccional dos dereitos fundamentais da persoa, por Manuel Mira Martínez e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/07/1997

Notificóuselle á Consellería de Educación e Ordenación Universitaria requirimento da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1135/1997, interposto, ó abeiro da Lei 62/1978, de protección xurisdiccional dos dereitos fundamentais da persoa, por Manuel Mira Martínez, Begoña Iglesias García, Valentín Barreiro Otero, Valentín Alvite Gándara e Pilar Alcaina Ferreiro contral a orde desta consellería, do 30 de maio de 1997 (DOG nº 104, do 2 de xuño), pola que se determinan os servicios mínimos dirixidos a garanti-los servicios do persoal dependentes da Consellería de Educación e Ordenación Universitaria durante a continuación da folga convocada de forma indefinida a partir do día 26 de maio de 1997.
En consecuencia, esta dirección xeral acorda, de conformidade co disposto no artigo 8 da Lei 62/1978,
do 26 de decembro, de protección xurisdiccional dos dereitos fundamentais da persoa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e emprázanse para que no prazo de cinco días poidan comparecer en autos na sección primeira da referida sala do Tribunal Superior de Xustiza de Galicia.
Santiago de Compostela, 20 de xuño de 1997.
P.D. (Orde 21-6-1996)
Máximo García Serrano
Secretario xeral da Consellería de Educación
e Ordenación Universitaria
5051
DECRETO 166/1997, do 18 de xuño, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 81 P.O.L. 95.-Barreiros. E.P. Trabada-Barreiros, tramo E, 1ª e 2ª fases.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1997

A Deputación Provincial de Lugo, en sesión celebrada o día 27 de outubro de 1995, acordou aproba-lo proxecto de 81 P.O.L. 95.-Barreiros. E.P. Trabada-Barreiros, tramo E, 1ª e 2ª fases e na sesión do día 30 de outubro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 29 de maio de 1997 baixo o número 7307.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de febreiro 1996, nº 1805.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque esta obra se financia con fondos de cooperación local sendo sumamente urxente a obtención dos terreos necesarios para realiza-la obra.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 81 P.O.L. 95.-Barreiros. E.P. Trabada-Barreiros, tramo E, 1ª e 2ª fases.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4232
DECRETO 163/1997, do 29 de maio, polo que se declara a urxente ocupación, para efectos de expropiación forzosa, polo Concello de Ames (A Coruña), dos bens e dereitos necesarios para a realización das obras do proxecto de apertura da travesía de Lapido en Bertamiráns.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/07/1997

O concello de Ames (A Coruña), en sesión celebrada o día 28 novembro de 1995, acordou aproba-lo proxecto de apertura da travesía de Lapido en Bertamiráns, e na sesión do día 18 de abril de 1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Este concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 14 de maio de 1997, baixo o número 6426.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 9 de maio 1997, nº 6114.
Considérase necesaria a declaración de urxente ocupación dos bens e dereitos necesarios para a realización das obras do proxecto técnico sinalado, porque a execución do dito proxecto se considera de suma urxencia, toda vez que a presión urbanística que afecta o núcleo de Bertamiráns fai necesario que os viais previstos nas normas subsidiarias do planeamento sexan executadas e se dispoña dos terreos necesarios para as actuacións urbanísticas, favorecendo ó cidadán o posible acceso a unha vivenda digna, unha vez urbanizados os viais.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa xuntanza do día vintenove de maio de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ames (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura da travesía de Lapido en Bertamiráns.
Santiago de Compostela, vintenove de maio de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4908
DECRETO 162/1997, do 18 de xuño, polo que se declara de utilidade pública e urxente execución a concentración parcelaria da zona de Val de Vea (A Estrada- Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 02/07/1997

As parroquias de Val de Vea, que pertencen ó concello da Estrada, están situadas ó norte da provincia de Pontevedra, e resultan afectadas pola concentración parcelaria aproximadamente 610 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día dezaoito de xuño de mil novecentos noventa e sete,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Monte do Val de Vea Sector II (A Estrada-Pontevedra).
Artigo 2º
O perímetro da zona será, en principio, o correspondente á totalidade dos terreos das parroquias de Val de Vea. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985 de 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Montes para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
5113
ORDE do 23 de xuño de 1997 pola que se resolve o concurso público convocado na Orde do 31 de xaneiro de 1997 (DOG do 11 de febreiro), para adxudicación de dúas bolsas para realizar estudios relacionados coa Unión Europea no Colexio de Europa en Bruxes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/07/1997

Pola Orde do 31 de xaneiro de 1997, convocáronse dúas bolsas para realizar estudios en temas relacionados coa Unión Europea, no Colexio de Europa en Bruxes.
Na súa virtude, de acordo coa proposta elaborada pola comisión de selección e unha vez que o Colexio de Europa en Bruxes confirmou a admisión do primeiro candidato seleccionado por ela,
DISPOÑO:
Artigo 1º
Concederlle a Maximino Montero Lastres unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Bruxes.
Artigo 2º
Declarar deserta a segunda bolsa convocada na Orde do 31 de xaneiro de 1997.
Artigo 3º
Contra a presente disposición, que lle pon fin á vía administrativa segundo o disposto no artigo 109.C da Lei 30/1992, de réxime xurídico das administracións públicas e do procedemento administrativo común, pódese interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir da entrada en vigor da presente orde, de acordo co disposto nos artigos 57 e seguintes da Lei da xurisdicción contencioso-administrativa.
Disposición derradeira
A presente orde entrará en vigor ó día seguinte ó da súa publicación no Diario Oficial de Galicia.
Santiago de Compostela, 23 de xuño de 1997.
Celso Currás Fernández
Conselleiro de Educación e Ordenación
Universitaria
4969
CORRECCIÓN de erros.-Orde do 23 de xuño de 1997 pola que se convocan bolsas para favorece-la investigación no campo dos estudios xacobeos.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 07/07/1997

Advertida a omisión do modelo de solicitude na citada orde, publicada no DOG número 127 do 3 xullo, prócedese á súa publicación.
5304
ORDE do 23 de xuño de 1997 pola que se resolve o concurso público convocado na Orde do 25 de novembro de 1996, pola que se regula a concesión de subvencións ás reais academias, colexios profesionais, asociacións de empresarios, cámaras de comercio e entidades análogas para a realización de actividades de promoción da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/1997

A Orde do 25 de novembro de 1996 (DOG do 24/12/1996) regula a concesión de subvencións ás reais academias, colexios profesionais, asociacións de empresarios, cámaras de comercio e entidades análogas para a realización de actividades de promoción da lingua galega.
Visto o informe-proposta formulado pola comisión constituída ó abeiro do artigo 8 da devandita orde, esta consellería,
DISPÓN:
Artigo 1º
Concederlles axudas, na contía que se indica no anexo I desta orde, a aqueles proxectos das institucións que se axustan ós criterios establecidos nos artigos 1, 2, 3 e 4 da orde de convocatoria.
Artigo 2º
Desestima-los proxectos que aparecen relacionados no anexo II por non acadaren a prioridade suficiente de acordo cos criterios establecidos nos artigos 1, 2, 3 e 4 da orde de convocatoria, e aqueloutros que son obxecto de subvención, ou puidesen selo,
de seren presentados en tempo e forma, por outra orde diferente das convocadas pola propia consellería para o desenvolvemento doutras actividades de promoción da lingua galega para o ano 1997.
Artigo 3º
Excluí-los proxectos relacionados no anexo III desta orde, por seren presentados fóra de prazo ou por pertenceren a institucións que non procederon á rectificación dos requirimentos, segundo o previsto no artigo 76 da Lei 30/1992, do 26 de novembro.
Artigo 4º
As institucións ás que lles sexan subvencionados proxectos deberán presentar ante a Dirección Xeral de Política Lingüística a aceptación da subvención concedida no prazo máximo de dez días, contados a partir da publicación desta disposición no DOG, segundo o establecido no artigo 10 da Orde do 25-11-1996.
Artigo 5º
A presente disposición pon fin á vía administrativa, segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no DOG.
Santiago de Compostela, 23 de xuño de 1997.
Celso Currás Fernández
Conselleiro de Educación e Ordenación
Universitaria
ANEXO I
ANEXO II
ANEXO III
5404